#### 

# ΕΝΩΣΗ ΤΑΕΚΒΟΝΤΟ ΝΟΤΙΟΥ ΕΛΛΑΔΟΣ

ΔΗΜΗΤΡΑΣ 19(4ος όροφος)

Τ.Κ. 10442 – ΑΚΑΔΗΜΙΑ ΠΛΑΤΩΝΟΣ - ΑΘΗΝΑ

ΤΗΛ & FAX: 210-6820117

e mail: info@etane.gr Website: www.etane.gr

Αθήνα, 28.09.2022

**Προς :**

**Όλα τα Σωματεία –**

**Μέλη της ΕΛ.Ο.Τ.**

**που δραστηριοποιούνται στα**

**γεωγραφικά όρια της**

**Ένωσης Ταεκβοντό Νοτίου Ελλάδος**

**ΠΡΟΚΗΡΥΞΗ**

Η Ένωση Ταεκβοντό Νοτίου Ελλάδος, προκηρύσσει τους :

**ΕΣΩΤΕΡΙΚΟΥΣ ΑΓΩΝΕΣ ΕΠΙΛΟΓΗΣ TRIALS**

**Παίδων – Κορασίδων έτους 2022**

**Γ΄ ΦΑΣΗ & ΤΕΛΙΚΗ ΦΑΣΗ**

**ΤΟΠΟΣ ΔΙΕΞΑΓΩΓΗΣ** **ΠΕΙΡΑΙΑΣ** - **Στάδιο Ειρήνης & Φιλίας**, <http://www.sef-stadium.gr> (Διεύθυνση: Εθνάρχου Μακαρίου 1 – Νέο Φάληρο).

**ΗΜΕΡΟΜΗΝΙΑ ΑΓΩΝΩΝ** **Παρασκευή 21 Οκτωβρίου & Σάββατο 22 Οκτωβρίου 2022**. Ώρα έναρξης **09:00 π.μ.** και τις 2 ημέρες.

**ΣΚΟΠΟΣ ΑΓΩΝΩΝ** Ο σκοπός των αγώνων είναι η σύσταση μέσω βαθμολογικών κριτηρίων, αντιπροσωπευτικής επίλεκτης ομάδας στις ηλικιακές κατηγορίες Παίδων – Κορασίδων, προκειμένου να εκπροσωπηθεί η Ε.ΤΑ.Ν.Ε. σε διεθνές πρωτάθλημα εγνωσμένου κύρους, του οποίου θα καλύψει το πλήρες κόστος όλης της αποστολής.

**ΔΙΚΑΙΩΜΑ ΣΥΜΜΕΤΟΧΗΣ** Όλοι οι αθλητές – αθλήτριες που προκρίθηκαν στην Α΄ & Β’ ΦΑΣΗ, σύμφωνα με τους επισυναπτόμενους πίνακες που αναρτήθηκαν στην ιστοσελίδα της Ε.ΤΑ.Ν.Ε ως εξής :

[**https://etane.gr/wp-content/uploads/2022/05/ΑΠΟΤΕΛΕΣΜΑΤΑ-Α-ΦΑΣΗΣ-20.5.2022.pdf**](https://etane.gr/wp-content/uploads/2022/05/ΑΠΟΤΕΛΕΣΜΑΤΑ-Α-ΦΑΣΗΣ-20.5.2022.pdf)

**και** [**https://etane.gr/wp-content/uploads/2022/06/ΑΠΟΤΕΛΕΣΜΑΤΑ-TRIALS-B-ΦΑΣΗ.pdf**](https://etane.gr/wp-content/uploads/2022/06/ΑΠΟΤΕΛΕΣΜΑΤΑ-TRIALS-B-ΦΑΣΗ.pdf)

**ΕΠΙΣΗΜΑΝΣΕΙΣ** **1. Το δικαίωμα συμμετοχής εξασφαλίζεται με την προϋπόθεση ότι οι συμμετέχοντες σύλλογοι έχουν προβεί στην απόκτηση της Ειδικής Αθλητικής Αναγνώρισης από την Γ.Γ.Α. και είναι εγγεγραμμένοι στο Μητρώο της Γ.Γ.Α.**

**2.** Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει **να αναγράφεται ο βαθμός Κουπ που κατέχει ο αθλητής – αθλήτρια** και να φέρει επικύρωση από το σωματείο.

**3.** Για τους αθλητές – αθλήτριες, οι οποίοι είναι κάτοχοι Νταν, θα πρέπει απαραίτητα να είναι **καταχωρημένος ο βαθμός Νταν στο θεωρημένο από την ΕΛ.Ο.Τ. βιβλιάριο του/της**. Η καταχώρηση του βαθμού Νταν, θα πρέπει να έχει σφραγίδα της ΕΛ.Ο.Τ.

**4.** **ΚΑΡΤΑ ΥΓΕΙΑΣ ΑΘΛΗΤΗ θεωρημένη από ιατρούς μονάδων παροχής υπηρεσιών Πρωτοβάθμιας Φροντίδας Υγείας, Νομαρχιακών, Περιφερειακών ή Πανεπιστημιακών Νοσοκομείων, υγειονομικών στρατιωτικών μονάδων ή από ιατρούς του ιδιωτικού τομέα κατέχοντες την καρδιολογική ειδικότητα. Σε περίπτωση που η θεώρηση της ΚΑΡΤΑΣ ΥΓΕΙΑΣ ΑΘΛΗΤΗ είναι από ιατρούς λοιπών ειδικοτήτων, αυτοί θα πρέπει να έχουν λάβει τη σχετική πιστοποίηση από το Εθνικό Κέντρο Αθλητικών Ερευνών (ΕΚΑΕ) και πέραν της σφραγίδας και υπογραφής υποχρεωτικά θα πρέπει να αναγράφουν τον Ατομικό Αριθμό Πιστοποίησής τους.**

**ΕΠΙΣΗΜΑΝΣΕΙΣ COVID-19**

|  |
| --- |
| * **Οι αγώνες θα διεξαχθούν σύμφωνα με τις τελευταίες διευκρινιστικές οδηγίες για την άθληση στο σύνολο της επικράτειας υπό το καθεστώς ειδικών περιοριστικών μέτρων για την αντιμετώπιση της πανδημίας Covid-19, οι οποίες επικαιροποιούνται κάθε εβδομάδα και ως στιγμής ισχύουν οι ακόλουθες:**   [**https://gga.gov.gr/images/odigies\_athlitsmos\_lockdown\_26\_09\_2022.pdf**](https://gga.gov.gr/images/odigies_athlitsmos_lockdown_26_09_2022.pdf)   * Στη γραμματεία των αγώνων θα προσεγγίζει αποκλειστικά μόνο ένας εκπρόσωπος από κάθε σωματείο, με σύσταση χρήσης διπλής ιατρικής χειρουργικής μάσκας προσώπου ή μάσκα προστασίας ΚN95 ή FFP-2. * Δύο ώρες πριν την έναρξη των αγώνων θα διεξάγεται η τυχαία ζύγιση, όπως προβλέπεται στον κανονισμό της παγκόσμιας ομοσπονδίας, τα ονόματα του ποσοστού των αθλητών που θα κληρωθούν θα ανακοινώνονται δύο ώρες νωρίτερα από την έναρξη των αγώνων, στην ηλεκτρονική σελίδα της ομοσπονδίας, για την αποφυγή συνωστισμού. * Στο εσωτερικό της αθλητικής εγκατάστασης και συγκεκριμένα στον αγωνιστικό χώρο, θα είναι παρόντες μόνο οι απολύτως απαραίτητοι αθλητές, προπονητές, διαιτητές, γραμματεία, ιατροί αγώνες, συνεργείο καθαρισμού και προσωπικό εγκατάστασης, για την εύρυθμη λειτουργία της διοργάνωσης. * Τα δύο ζευγάρια αθλητών θα εισέρχονται στον αγωνιστικό χώρο ενδεδυμένοι με τη φόρμα του Ταεκβοντό (dobok) και όλο τον προσωπικό ατομικό τους προστατευτικό εξοπλισμό. |

**ΠΡΟΓΡΑΜΜΑ ΑΓΩΝΩΝ** Το πρόγραμμα των αγώνων και για τις δύο ημέρες, θα ανακοινωθεί στην ιστοσελίδα της Ε.ΤΑ.Ν.Ε, το **Σάββατο 15 Οκτωβρίου 2022.**

**ΠΡΟΓΡΑΜΜΑ ΖΥΓΙΣΗΣ ۞ ΕΠΙΣΗΜΗ ΖΥΓΙΣΗ** : Το πρόγραμματης επίσημης ζύγισης, θα ανακοινωθεί στην ιστοσελίδα της Ε.ΤΑ.Ν.Ε.,τη **Τρίτη 18 Οκτωβρίου 2022.**

**۞ ΤΥΧΑΙΑ ΖΥΓΙΣΗ** : Δύο ώρες πριν την έναρξη των αγώνων κάθε ημέρα θα διεξάγεται η τυχαία ζύγιση, όπως προβλέπεται στον κανονισμό της παγκόσμιας ομοσπονδίας και θα ανακοινώνονται στην ηλεκτρονική σελίδα της Ε.ΤΑ.Ν.Ε., για την αποφυγή συνωστισμού.

**ΕΝΗΜΕΡΩΣΗ ΠΡΟΠΟΝΗΤΩΝ** Τη **Παρασκευή 21 Οκτωβρίου 2022** και ώρα 08:15 π.μ. θα πραγματοποιηθεί συγκέντρωση – ενημέρωση προπονητών, στον αγωνιστικό χώρο.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ**

1. Οι αγώνες θα διεξαχθούν με ηλεκτρονικούς θώρακες και κάσκες Dae do, Gen – 2.
2. **Σύμφωνα με τους ΝΕΟΥΣ ΚΑΝΟΝΙΣΜΟΥΣ της Παγκόσμιας Ομοσπονδίας**
3. **Η διάρκεια κάθε αγώνα για τις κατηγορίες των Παίδων – Κορασίδων ορίζεται σε τρεις (-3-) γύρους του ενός (-1½) λεπτού με μισό (-½-) λεπτό διάλειμμα ανάμεσά τους.**
4. Σε περίπτωση που θα υπάρξει πρόβλημα, ο αλυτάρχης των αγώνων έχει το δικαίωμα διαμόρφωσης του χρόνου διεξαγωγής.
5. Οι αγώνες, θα διεξαχθούν σύμφωνα με τις επεξηγήσεις και τα χαρακτηριστικά του συστήματος TRIALS όπως έχουν ανακοινωθεί στην ιστοσελίδα της Ε.ΤΑ.Ν.Ε. : [**https://etane.gr/wp-content/uploads/2022/04/%CE%A3%CE%A5%CE%A3%CE%A4%CE%97%CE%9C%CE%91-TRIALS.pdf**](https://etane.gr/wp-content/uploads/2022/04/%CE%A3%CE%A5%CE%A3%CE%A4%CE%97%CE%9C%CE%91-TRIALS.pdf)
6. Κατά την ζύγιση των αθλητών – αθλητριών δεν θα υπάρχει καθόλου ανοχή.
7. *Τόσο κατά την προσέλευση στην ζύγιση, όσο και στον αγωνιστικό χώρο προκειμένου να αγωνιστούν, θα πρέπει υποχρεωτικά όλοι οι αθλητές – αθλήτριες να προσκομίζουν τα βιβλιάρια αθλητικής ιδιότητας θεωρημένα από την ΕΛ.Ο.Τ. καθώς και την ΚΑΡΤΑ ΥΓΕΙΑΣ ΑΘΛΗΤΗ θεωρημένη από ιατρούς μονάδων παροχής υπηρεσιών Πρωτοβάθμιας Φροντίδας Υγείας, Νομαρχιακών, Περιφερειακών ή Πανεπιστ. Νοσοκομείων, υγειονομικών στρατιωτικών μονάδων ή από ιατρούς του ιδιωτικού τομέα κατέχοντες την καρδιολογική ειδικότητα. Σε περίπτωση που η θεώρηση της ΚΑΡΤΑΣ ΥΓΕΙΑΣ ΑΘΛΗΤΗ είναι από ιατρούς λοιπών ειδικοτήτων, αυτοί θα πρέπει να έχουν λάβει τη σχετική πιστοποίηση από το Εθνικό Κέντρο Αθλητικών Ερευνών (ΕΚΑΕ) και πέραν της σφραγίδας και υπογραφής υποχρεωτικά θα πρέπει να αναγράφουν τον Ατομικό Αριθμό Πιστοποίησής τους.*
8. Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους και υπεύθυνες δηλώσεις δεν θα γίνονται δεκτές.
9. Δεν επιτρέπεται σε εν ενεργεία αθλητές – αθλήτριες να κάθονται ως κόουτς στους αγώνες καθώς και να εξουσιοδοτούνται ως αντιπρόσωποι συλλόγων στην διαδικασία των ζυγίσεων.

**ΕΛΕΓΧΟΣ ΑΘΛΗΤΩΝ** Όλοι οι αθλητές – αθλήτριες που θα προσέρχονται στη «θέση ελέγχου αθλητών», θα πρέπει να έχουν υποχρεωτικά τα προσωπικά e-foot protectors της Dae do (καλτσάκια με αισθητήρες) καθώς και τα γαντάκια, να τα κρατούν στο χέρι για τον πληρέστερο και πιο γρήγορο έλεγχο από τους διαιτητές των αγώνων.

**Οι αθλητές - αθλήτριες κατά την διάρκεια του αγώνα είναι υποχρεωτικό να φορούν προστατευτικά μασελάκια και το χρώμα τους περιορίζεται σε λευκό ή διάφανο. Πρέπει να έχει πάχος τουλάχιστον 3mm και να καλύπτει την άνω οδοντοστοιχία. Οι αθλητές - αθλήτριες με σιδεράκια οφείλουν να χρησιμοποιούν αντίστοιχο ειδικό μασελάκι, το οποίο θα καλύπτει και την άνω και την κάτω οδοντοστοιχία και θα είναι εγκεκριμένο από οδοντίατρο. Οι αθλητές - αθλήτριες με σιδεράκια θα προσκομίζουν βεβαίωση από τον οδοντίατρο τους, στην οποία θα δηλώνει ότι ο αθλητής είναι σε θέση να αγωνιστεί με ασφάλεια με το συγκεκριμένο μασελάκι που του έχει συστήσει. Η εν λόγω ιατρική βεβαίωση θα πρέπει να φέρει ημερομηνία, σφραγίδα και υπογραφή ιατρού. (Συμβουλευτείτε τον****ειδικό κανονισμό της WT για αναλυτικές πληροφορίες πάνω σε μασελάκια, επίδεση, νάρθηκες και piercing σελίδα 54 του κανονισμού αγώνων Οκτωβρίου 2020).**

**ΕΝΣΤΑΣΕΙΣ** Η ένσταση θα κατατίθεται εγγράφως εντός 10 λεπτών από την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην ηλεκτρονική δήλωση συμμετοχής που έχει γίνει από τον σύλλογο στην διεύθυνση <http://www.tpss.eu>. H ένσταση θα πρέπει να συνοδεύεται με παράβολο αξίας 50 € (πενήντα ευρώ), στην γραμματεία των αγώνων.

**ΣΗΜΕΙΩΣΕΙΣ**

Εκ της Ε.ΤΑ.Ν.Ε.